|  |
| --- |
| Številka: 410-41/2023/18 |
| Ljubljana, 30. 5. 2023 |
|  |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) |
| **ZADEVA:** **Sprejem Revidiranega letnega poročila Agencije za javni nadzor nad revidiranjem za leto 2022 ter izdaja soglasja Vlade Republike Slovenije k predlogu uporabe presežka prihodkov nad odhodki Agencije za javni nadzor nad revidiranjem po stanju na dan 31. 12. 2022 – predlog za obravnavo** | |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **1. Predlog sklepov vlade:** | | | | | | | | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22), 44. člena Zakona o javnih agencijah (Uradni list RS, št. 52/02, 51/04 – EZ-A in 33/11 – ZEKom-C), drugega odstavka 29. člena Zakona o revidiranju (Uradni list RS, št. 65/08, 63/13 – ZS-K, 84/18 in 115/21) ter 14. člena Sklepa o ustanovitvi Agencije za javni nadzor nad revidiranjem (Uradni list RS, št. 6/16 in 11/19) je Vlada Republike Slovenije na … seji dne … pod točko ... sprejela naslednji    S K L E P :  1. Vlada Republike Slovenije se je seznanila z Revidiranim letnim poročilom Agencije za javni nadzor nad revidiranjem za leto 2022, ki ga je sprejel strokovni svet Agencije za javni nadzor nad revidiranjem na 29. dopisni seji dne 24. 2. 2023 in je priloga tega sklepa, ter ga pošlje v obravnavo Državnemu zboru Republike Slovenije.  2. Vlada Republike Slovenije daje soglasje k predlogu uporabe presežka prihodkov nad odhodki Agencije za javni nadzor nad revidiranjem, in sicer, da se presežek prihodkov nad odhodki Agencije za javni nadzor nad revidiranjem, ki ga na dan 31. 12. 2022 izkazuje v bilanci stanja v višini 40.163 EUR, nameni za opravljanje in razvoj dejavnosti.  Barbara KOLENKO HELBL  generalna sekretarka  Prejmejo:   * Državni zbor Republike Slovenije, * Ministrstvo za finance, * Služba Vlade Republike Slovenije za zakonodajo.   Priloge:   * predlog sklepa Vlade Republike Slovenije, * obrazložitev predloga sklepa, * Revidirano letno poročilo Agencije za javni nadzor nad revidiranjem za leto 2022, št. 476-1/2023-6 z dne 22. 2. 2023, * Sklep Agencije za javni nadzor nad revidiranjem št. 476-1/2023-7 z dne 23. 2. 2023 o sprejemu Revidiranega letnega poročila Agencije za javni nadzor nad revidiranjem za leto 2022, * Sklep Agencije za javni nadzor nad revidiranjem št. 476-1/2023-5 z dne 21. 2. 2023 o uporabi presežka prihodkov nad odhodki Agencije za javni nadzor nad revidiranjem, * mnenje Službe Vlade Republike Slovenije za zakonodajo. | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | |
| / | | | | | | | | | | |
| **3. a Osebe, odgovorne za strokovno pripravo in usklajenost gradiva:** | | | | | | | | | | |
| * Urška Cvelbar, generalna direktorica Direktorata za finančni sistem, * mag. Nada Bizjak, analitičarka, Sektor za zavarovalništvo in trg kapitala. | | | | | | | | | | |
| **3. b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | |
| / | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | |
| * Klemen Boštjančič, minister, * mag. Saša Jazbec, državna sekretarka, * Nikolina Prah, državna sekretarka, * Urška Cvelbar, generalna direktorica Direktorata za finančni sistem,, * mag. Nada Bizjak, analitičarka, Sektor za zavarovalništvo in trg kapitala. | | | | | | | | | | |
| **5. Kratek povzetek gradiva:** | | | | | | | | | | |
| Strokovni svet Agencije za javni nadzor nad revidiranjem je na 29. dopisni seji dne 24. 2. 2023 obravnaval in sprejel Revidirano letno poročilo Agencije za javni nadzor nad revidiranjem za leto 2022, h kateremu je dal soglasje minister za finance, ter na 137. seji dne 21. 2. 2023 sklep s predlogom uporabe presežka prihodkov nad odhodki na dan 31. 12. 2022.  Drugi odstavek 29. člena Zakona o revidiranju določa, da letno poročilo vsako leto obravnava Državni zbor Republike Slovenije. V skladu z drugim odstavkom 44. člena Zakona o javnih agencijah o uporabi presežka prihodkov nad odhodki odloča strokovni svet Agencije v soglasju z ustanoviteljem. | | | | | | | | | | |
| **6. Presoja posledic za:** | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | NE |
| b) | usklajenost slovenskega pravnega reda s pravnim redom Evropske unije | | | | | | | | | NE |
| c) | administrativne posledice | | | | | | | | | NE |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | NE |
| d) | okolje, vključno s prostorskimi in varstvenimi vidiki | | | | | | | | | NE |
| e) | socialno področje | | | | | | | | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | NE |
| **7. a Predstavitev ocene finančnih posledic nad 40.000 EUR:**  (Samo če izberete DA pod točko 6. a.) | | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | | |
|  | | | Tekoče leto (t) | | t + 1 | t + 2 | | | t + 3 | |
| Predvideno povečanje (+) ali zmanjšanje (**–**) prihodkov državnega proračuna | | |  | |  |  | | |  | |
| Predvideno povečanje (+) ali zmanjšanje (**–**) prihodkov občinskih proračunov | | |  | |  |  | | |  | |
| Predvideno povečanje (+) ali zmanjšanje (**–**) odhodkov državnega proračuna | | |  | |  |  | | |  | |
| Predvideno povečanje (+) ali zmanjšanje (**–**) odhodkov občinskih proračunov | | |  | |  |  | | |  | |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  |  | | |  | |
| **II. Finančne posledice za državni proračun** | | | | | | | | | | |
| **II. a Pravice porabe za izvedbo predlaganih rešitev so zagotovljene:** | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 | |
|  | |  | |  | |  | | |  | |
|  | |  | |  | |  | | |  | |
| **SKUPAJ** | | | | | |  | | |  | |
| **II. b Manjkajoče pravice porabe bodo zagotovljene s prerazporeditvijo:** | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 | |
|  | |  | |  | |  | | |  | |
|  | |  | |  | |  | | |  | |
| **SKUPAJ** | | | | | |  | | |  | |
| **II. c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | |
| Novi prihodki | | | | Znesek za tekoče leto (t) | | | Znesek za t + 1 | | | |
|  | | | |  | | |  | | | |
|  | | | |  | | |  | | | |
|  | | | |  | | |  | | | |
| **SKUPAJ** | | | |  | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega in občinskih proračunov, * odhodkov državnega proračuna, ki niso načrtovani v ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana v ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II. a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II. b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II. b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II. b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri trenutnih projektih oziroma ukrepih ali novih projektih oziroma ukrepih, navedenih v točki II. a.  **II. c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II. a in b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev Evropske unije). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | |
| **7. b Predstavitev ocene finančnih posledic pod 40.000 EUR:**  Predlagano gradivo nima finančnih posledic za državni proračun. | | | | | | | | | | |
| **8. Predstavitev sodelovanja z združenji občin:** | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | NE | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Bistveni predlogi in pripombe, ki niso bili upoštevani.  / | | | | | | | | | | |
| **9. Predstavitev sodelovanja javnosti:** | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | NE | | |
| / | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | NE | | |
| **11. Gradivo je uvrščeno v delovni program vlade:** | | | | | | | | NE | | |
| Klemen Boštjančič  minister | | | | | | | | | | |

Priloge:

* predlog sklepa Vlade Republike Slovenije,
* obrazložitev predloga sklepa,
* Revidirano letno poročilo Agencije za javni nadzor nad revidiranjem za leto 2022, št. 476-1/2023-6 z dne 22. 2. 2023,
* Sklep Agencije za javni nadzor nad revidiranjem št. 476-1/2023-7 z dne 23. 2. 2023 o sprejemu Revidiranega letnega poročila Agencije za javni nadzor nad revidiranjem za leto 2022,
* Sklep Agencije za javni nadzor nad revidiranjem št. 476-1/2023-5 z dne 21. 2. 2023 o uporabi presežka prihodkov nad odhodki Agencije za javni nadzor nad revidiranjem,
* mnenje Službe Vlade Republike Slovenije za zakonodajo. **PRILOGA 1**

PREDLOG SKLEPA

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22), 44. člena Zakona o javnih agencijah (Uradni list RS, št. 52/02, 51/04 – EZ-A in 33/11 – ZEKom-C), drugega odstavka 29. člena Zakona o revidiranju (Uradni list RS, št. 65/08, 63/13 – ZS-K, 84/18 in 115/21) ter 14. člena Sklepa o ustanovitvi Agencije za javni nadzor nad revidiranjem (Uradni list RS, št. 6/16 in 11/19) je Vlada Republike Slovenije na … seji dne … pod točko ... sprejela naslednji

S K L E P :

1. Vlada Republike Slovenije se je seznanila z Revidiranim letnim poročilom Agencije za javni nadzor nad revidiranjem za leto 2022, ki ga je sprejel strokovni svet Agencije za javni nadzor nad revidiranjem na 29. dopisni seji dne 24. 2. 2023 in je priloga tega sklepa, ter ga pošlje v obravnavo Državnemu zboru Republike Slovenije.

2. Vlada Republike Slovenije daje soglasje k predlogu uporabe presežka prihodkov nad odhodki Agencije za javni nadzor nad revidiranjem, in sicer, da se presežek prihodkov nad odhodki Agencije za javni nadzor nad revidiranjem, ki ga na dan 31. 12. 2022 izkazuje v bilanci stanja v višini 40.163 EUR, nameni za opravljanje in razvoj dejavnosti.

Barbara KOLENKO HELBL

generalna sekretarka

Priloge:

* predlog sklepa Vlade Republike Slovenije,
* obrazložitev predloga sklepa,
* Revidirano letno poročilo Agencije za javni nadzor nad revidiranjem za leto 2022, št. 476-1/2023-6 z dne 22. 2. 2023,
* Sklep Agencije za javni nadzor nad revidiranjem št. 476-1/2023-7 z dne 23. 2. 2023 o sprejemu Revidiranega letnega poročila Agencije za javni nadzor nad revidiranjem za leto 2022,
* Sklep Agencije za javni nadzor nad revidiranjem št. 476-1/2023-5 z dne 21. 2. 2023 o uporabi presežka prihodkov nad odhodki Agencije za javni nadzor nad revidiranjem,
* mnenje Službe Vlade Republike Slovenije za zakonodajo.

Prejmejo:

* Državni zbor Republike Slovenije
* Ministrstvo za finance,
* Služba Vlade Republike Slovenije za zakonodajo.

**Obrazložitev predloga sklepa**

Strokovni svet Agencije za javni nadzor nad revidiranjem (v nadaljnjem besedilu: agencija) je na 29. dopisni seji dne 24. 2. 2023 sprejel Revidirano letno poročilo Agencije za javni nadzor nad revidiranjem za leto 2022 in na 137. seji dne 21. 2. 2023 soglašal s predlogom o uporabi presežka prihodkov nad odhodki na dan 31. 12. 2022, skladno s 44. členom Zakona o javnih agencijah (Uradni list RS, št. 52/02, 51/04 – EZ-A in 33/11 – ZEKom-C; v nadaljnjem besedilu: ZJA).

Drugi odstavek 29. člena Zakona o revidiranju (Uradni list RS, št. 65/08, 63/13 – ZS-K, 84/18 in 115/21; v nadaljnjem besedilu: ZRev-2) določa, da letno poročilo vsako leto obravnava Državni zbor Republike Slovenije (v nadaljnjem besedilu: Državni zbor), pri čemer drugi odstavek 14. člena Sklepa o ustanovitvi Agencije za javni nadzor nad revidiranjem (Uradni list RS, št. 6/16 in 11/19; v nadaljnjem besedilu: sklep o ustanovitvi) določa, da ministrstvo, pristojno za finance, prejeto letno poročilo agencije predloži v obravnavo vladi, ta pa ga v skladu z določbo tretjega odstavka istega člena predloži v obravnavo Državnemu zboru.

V skladu z devetim odstavkom 62. člena Zakona o izvrševanju proračunov Republike Slovenije za leti 2023 in 2024 (Uradni list RS, št. 150/22) letnega poročila ni potrebno poslati v soglasje Vladi Republike Slovenije, ampak je soglasje izdalo pristojno resorno ministrstvo (Ministrstvo za finance, soglasje št. 410-41/2023/10 z dne 8. 5. 2023), vlada pa ga pošlje v obravnavo Državnemu zboru.

Revidirano letno poročilo agencije

Agencija opravlja javni nadzor nad zakonitostjo in kakovostjo revidiranja ter ocenjevanja vrednosti ter izvršuje druge naloge in pristojnosti, določene z ZRev-2, Uredbo (EU) št. 537/2014 Evropskega parlamenta in Sveta z dne 16. aprila 2014 o posebnih zahtevah v zvezi z obvezno revizijo subjektov javnega interesa in razveljavitvi Sklepa Komisije 2005/909/ES (UL L 158 z dne 27. 5. 2014, stran 77; v nadaljnjem besedilu: uredba) ter drugimi zakoni in podzakonskimi akti.

Agencija v letnem poročilu navaja, da so bili v letu 2022 doseženi oziroma preseženi cilji, ki si jih je zadala, saj so pomembni za uresničevanje pristojnosti agencije, kot ji jih nalagata ZRev-2 in uredba, ter za zagotavljanje kakovosti in razvoj revizijske in ocenjevalske stroke v Republiki Sloveniji. Izvedene so bile naslednje naloge agencije kot pristojnega organa v okviru opravljanja javnega nadzora nad revidiranjem:

* opravljanje nadzora nad kakovostjo dela revizijskih družb in revizorjev ter izrekanje ukrepov nadzora;
* zagotavljanje kakovosti dela revizorjev in revizijskih družb;
* sprejemanje hierarhije pravil revidiranja in določanja pravil revidiranja, ki niso predpisi, ter zagotavljanje slovenskih prevodov Mednarodnih standardov revidiranja;
* določanje strokovnih znanj in izkušenj, potrebnih za opravljanje nalog revizorja ter preizkus strokovnih znanj;
* organiziranje izobraževanj za pridobitev naziva pooblaščeni revizor in izvajanje preizkusov strokovnih znanj za pridobitev strokovnih znanj za opravljanje nalog pooblaščenega revizorja;
* organiziranje stalnega dodatnega strokovnega izobraževanja revizorjev;
* izdajanje dovoljenj za opravljanje dejavnosti revidiranja in nalog revizorja ter opravljanje registracije zakonitih revizorjev, revizijskih podjetij, revizorjev tretjih držav in revizijskih subjektov tretjih držav;
* vodenje registrov pooblaščenih revizorjev in revizijskih družb, revizijskih podjetij ter revizijskih subjektov tretjih držav.

Poleg neposrednega nadzora nad revizijskimi družbami in pooblaščenimi revizorji je agencija opravljala posredni nadzor spoštovanja določb ZRev-2, in sicer na podlagi pregleda iz objave preglednega poročila na podlagi 79. člena ZRev-2 in 13. člena uredbe, obvestila o razrešitvah revizijskih družb, prejetih na podlagi petega odstavka 37. člena ZRev-2.

V skladu z ZRev-2 agencija kot javni neodvisni nadzornik opravlja tudi nadzor nad Slovenskim inštitutom za revizijo (v nadaljnjem besedilu: inštitut) v delu, kjer ima ta javna pooblastila. Tako nadzira izdajo dovoljenj in registracijo vseh subjektov nadzora, preverja njihovo pravilnost ter preverja izvajanje programa stalnega izobraževanja, ki ga izvaja inštitut. Agencija nadzira inštitut tudi glede načrtovanja nadzora nad kakovostjo dela pooblaščenih ocenjevalcev vrednosti, s čimer zagotavlja kakovost njihovega dela.

Agencija je v letu 2022 proučila vso dokumentacijo, ki jo je prejela s strani inštituta v okviru nadzora nad kakovostjo dela pooblaščenih ocenjevalcev vrednosti, skupaj z zapisniki, pripombami na zapisnike in strokovnimi mnenji strokovnega sveta inštituta, ne glede na to, ali je strokovni svet inštituta ugotovil pomembne nepravilnosti ali ne. V primeru ugotovljenih nepravilnosti oziroma kršitev pravil ocenjevanja vrednosti s strani strokovnih služb agencije, je strokovni svet agencije začel postopek za izrek ukrepa nadzora.

Agencija pri izvajanju svojih nalog sodeluje s številnimi domačimi institucijami, zlasti z Banko Slovenije, Agencijo za trg vrednostnih papirjev, Agencijo za zavarovalni nadzor, Agencijo za javnopravne evidence in storitve, Uradom Republike Slovenije za preprečevanje pranja denarja in Finančno upravo Republike Slovenije. Prav tako je sodelovala z inštitutom v okviru nadzora nad opravljanjem nalog pooblaščenih ocenjevalcev vrednosti, skladno z ZRev-2. Z inštitutom sodeluje tudi na področju objave prispevkov Iz prakse v prakso, saj so vse objave inštituta predhodno usklajene z agencijo.

Pri opravljanju svojih nalog in pristojnosti agencija sodeluje z Odborom evropskih organov za nadzor revizorjev ter pristojnimi organi skladno z uredbo ter s sorodnimi organi v nadzornem delovanju na ravni Evropske unije. Agencija s svojim delovanjem spodbuja sodelovanje med nadzorniki na evropski ravni ter izmenjavo vseh pomembnih informacij med nadzorniki iz matične države članice in države članice gostiteljice.

Letno poročilo agencije vključuje poročilo o realizaciji rebalansa finančnega načrta agencije za leto 2022 in sicer:

Celotni prihodki agencije po načelu denarnega toka so v letu 2022 znašali 691.495 EUR, kar je za 13 % več kot v letu 2021. Dobro polovico prihodkov agencije v letu 2022 so predstavljali prihodki iz proračuna Republike Slovenije v višini 365.000 EUR, preostala sredstva pa je zbrala iz naslova izvajanja javne službe na podlagi Tarife o taksah in nadomestilih Agencije za javni nadzor nad revidiranjem (Uradni list RS, št. 48/19; v nadaljnjem besedilu: tarifa) v višini 326.291 ter iz naslova prejetih obresti v višini 204 EUR.

Celotni odhodki agencije po načelu denarnega toka so v letu 2022 znašali 677.022 EUR in so bili za 12 % višji v primerjavi z letom 2021, ter za 7,9 % nižji od načrtovanih v finančnem načrtu agencije za leto 2022 (735.000 EUR).

Izdatki za plače in prispevke so v letu 2022 znašali 476.193 EUR, kar je za 5,8 % več kot v letu 2021, ko so znašali 450.208 EUR in s 70,3 % predstavljajo največji delež v celotnih odhodkih agencije. Izdatki za plače in drugi izdatki iz naslova dela so bili v višini 208.997 EUR financirani iz prihodkov po tarifi, razlika v višini 267.196 EUR pa je bila financirana iz transfernih prihodkov.

Agencija je za izvajanje javne službe v letu 2022 porabila 184.918 EUR izdatkov za blago in storitve, ki obsegajo nakup pisarniškega materiala in storitev, izdatke za komunalne storitve, energijo in vodo, prevozne stroške in storitve, izdatke za službena potovanja, izdatke za tekoče vzdrževanje, najemnine ter druge operativne odhodke. Glede na leto 2021 so izdatki za blago in storitve višji za 24,9 %.

Skladno s finančnim načrtom je agencija v letu 2022 realizirala investicijske odhodke v višini 15.911 EUR, in sicer predvsem za nadgradnjo programske opreme za vodenje registrov subjektov nadzora (7.113 EUR) in za nakup opreme (8.798 EUR).

Akumulirani presežek na dan 31. 12. 2022

V obdobju od 1. 1. 2022 do 31. 12. 2022 je bilo po načelu denarnega toka realiziran presežek prihodkov nad odhodki v višini 14.473 EUR, zaradi česar je v letnem poročilu prikazala izračun presežka po fiskalnem pravilu.

Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18 in 195/20 – odl. US) v 9.i členu določa, da javne agencije izračunavajo presežke po denarnem toku in jih zmanjšajo za neplačane obveznosti, neporabljena namenska sredstva, ki so namenjena za financiranje izdatkov v prihodnjem obdobju in ki so evidentirana na kontih časovnih razmejitev, ter za neporabljena sredstva za investicije.

Po nastanku poslovnega dogodka je agencija realizirala 695.995 EUR prihodkov in 655.832 EUR odhodkov, kar pomeni presežek prihodkov nad odhodki v višini 40.163 EUR. O uporabi presežka prihodkov nad odhodki, na podlagi 4. odstavka 12. člena sklepa o ustanovitvi agencije odloča strokovni svet agencije, na predlog direktorja agencije, v soglasju z vlado.

V skladu s prvim odstavkom 44. člena ZJA lahko agencija presežek prihodkov nad odhodki uporabi ali za opravljanje in razvoj dejavnosti ali za plačilo delovne uspešnosti zaposlenih v javni agenciji v skladu z zakonom ali ga vplača v proračun ustanovitelja. V skladu z drugim odstavkom istega člena o uporabi presežka prihodkov nad odhodki odloča strokovni svet agencije v soglasju z ustanoviteljem.

Strokovni svet agencije je na 137. seji dne 21. 2. 2023 tako s sklepom odločil, da se presežek prihodkov nad odhodki Agencije za javni nadzor nad revidiranjem, ki ga na dan 31. 12. 2022 izkazuje v bilanci stanja v višini 40.163 EUR, nameni za opravljanje in razvoj dejavnosti.

\* \* \*

Drugi odstavek 29. člena ZRev-2 določa, da letno poročilo agencije vsako leto obravnava Državni zbor, pri čemer drugi odstavek 14. člena sklepa o ustanovitvi agencije določa, da ministrstvo, pristojno za finance, prejeto letno poročilo agencije predloži v obravnavo vladi, ta pa ga v skladu z določbo tretjega odstavka istega člena predloži v obravnavo Državnemu zboru.

V skladu z devetim odstavkom 62. člena ZIPRS2324 letnega poročila ni potrebno posredovati v soglasje Vladi Republike Slovenije, ampak je za izdajo soglasja pristojno resorno ministrstvo, vlada pa ga pošlje v obravnavo Državnemu zboru.

Ker je letno poročilo agencije za leto 2022 pripravljeno v skladu s slovensko zakonodajo, ker so bili v letu 2022 v celoti doseženi vsi zastavljeni cilji agencije, finančni rezultati agencije pa skladni s pričakovanji, je minister za finance izdal soglasje št. 410-41/2023/10 z dne 9. 5. 2023.

Na podlagi navedenega Ministrstvo za finance predlaga, da:

* se vlada seznani z Revidiranim letnim poročilom Agencije za javni nadzor nad revidiranjem za leto 2022, ki ga je sprejel strokovni svet Agencije za javni nadzor nad revidiranjem na 29. dopisni seji dne 24. 2. 2023, ter ga pošlje v obravnavo Državnemu zboru,
* vlada izda soglasje k predlogu uporabe presežka prihodkov nad odhodki Agencije za javni nadzor nad revidiranjem, ki ga je sprejel strokovni svet Agencije za javni nadzor nad revidiranjem na 137. seji dne 21. 2. 2023, in sicer, da se presežek prihodkov nad odhodki Agencije za javni nadzor nad revidiranjem, ki ga na dan 31. 12. 2022 izkazuje v bilanci stanja v višini 40.163 EUR, nameni za opravljanje in razvoj dejavnosti.